CELEX: C2006/224/35
Language: da
Date: 2006-09-16 00:00:00
Title: Sag C-256/06: Anmodning om præjudiciel afgørelse indgivet af Bundesfinazhof (Tyskland) den 8. juni 2006 — Theodor Jäger mod Finanzamt Kusel-Landstuhl

16.9.2006   
            
            
               DA
            
            
               Den Europæiske Unions Tidende
            
            
               C 224/19
            
         Anmodning om præjudiciel afgørelse indgivet af Bundesfinazhof (Tyskland) den 8. juni 2006 — Theodor Jäger mod Finanzamt Kusel-Landstuhl
   (Sag C-256/06)
   (2006/C 224/35)
   Processprog: tysk
   Den forelæggende ret
   Bundesfinazhof
   Parter i hovedsagen
   
      Sagsøger: Theodor Jäger
   
      Sagsøgt: Finanzamt Kusel-Landstuhl
   Præjudicielle spørgsmål
   Er det for så vidt angår arveafgift foreneligt med artikel 73 B, stk. 1, i Traktaten om Oprettelse af Det Europæiske Fællesskab (nu artikel 56, stk. 1, EF), at
   
               a)
            
            
               værdien af et (udenlandsk) land- og skovbrugsmæssigt aktiv, der er beliggende i en anden medlemsstat, fastsættes på grundlag af den almindelige værdi (handelsværdien), mens værdien af et indenlandsk land- og skovbrugsmæssigt aktiv fastsættes ved en særlig værdiansættelsesprocedure, der fører til et gennemsnitligt resultat på blot 10 % af den almindelige værdi, og
            
         
               b)
            
            
               erhvervelse af et indenlandsk land- og skovbrugsmæssigt aktiv indtil et særligt fribeløb ikke indgår i beregningen, og dets værdi herudover alene indgår med 60 %,
            
         når dette for en arving til et bo, der omfatter såvel indenlandske aktiver som et udenlandsk land- og skovbrugsmæssigt aktiv, fører til, at der beregnes en højere arveafgift af erhvervelsen af de indenlandske aktiver som følge af det land- og skovbrugsmæssige aktivs beliggenhed i udlandet, end det ville have været tilfældet, såfremt det land- og skovbrugsmæssige aktiv ligeledes havde været beliggende i indlandet?